चीन र भारतको संयुक्त चलचित्र चीनमा रिलिज
चीन र भारतबीच सिनेमा क्षेत्रमा प्रथम सहकार्यको द्योतक मानिएको कुङ्फु चलचित्र 'इन्टर द ड्र्यागन गर्ल' नामक चलचित्र १५ जुलाई शुक्रबारदेखि चिनियाँ भूमिमा रिलिज गरिएको छ। कुङ्फु क्षेत्रका स्टार मानिने कला कार ब्रुस लीको सम्मानमा यो चलचित्र निर्माण भएको हो।
बेइजिङ — चीन र भारतबीच सिनेमा क्षेत्रमा प्रथम सहकार्यको द्योतक मानिएको कुङ्फु चलचित्र 'इन्टर द ड्र्यागन गर्ल' नामक चलचित्र १५ जुलाई शुक्रबारदेखि चिनियाँ भूमिमा रिलिज गरिएको छ। कुङ्फु क्षेत्रका स्टार मानिने कला कार ब्रुस लीको सम्मानमा यो चलचित्र निर्माण भएको हो।भारतीय निर्देशक राम गोपाल बर्मा र चिनियाँ निर्देशक लिउ चिङले सह-निर्देशन गरेको चलचित्रमा नायिका पूजा भालेकरको एक्सन देख्न सकिन्छ। उनी फिल्मका साथै एसियाली तेक्वान्दो च्याम्पियन पनि हुन्। उनले चलचित्रमा उत्कृष्ट प्रस्तुतीका लागि ३ वर्षसम्म कुङ्फु लगायत सम्बन्धित विषयमाथि अभ्यास गरेकी थिइन्। यस चलचित्रकी नायिका पूजाले आफ्नी बहिनीलाई कसैले धम्क्याएको देख्छिन् तर केही गर्न नसकेकोमा आत्मग्लानी महसुस गर्छिन्। तब उनले ब्रुस लीको चलचित्र इन्टर द ड्रागन हेरेपछि आत्मविश्वास विकास गर्दै चिनियाँ कुन डो मार्सल आर्ट मास्टरको प्रशिक्षणमा अभ्यस्त हुन्छिन्। चिनियाँ संचारमाध्यमहरूका अनुसार चीन र भारतबीचको सहकार्यमा निर्मित चलचित्र ड्र्यागन गर्ल चीनको क्वाङतोङ प्रान्तमा प्रथम प्रदर्शन गरिएको छ।मूलतः चीन र भारतका चर्चित कलाकारका साथै दुई देशबीच सम्बन्ध सुधारको एउटा किस्साका रुपमा पनि यसमाथि टिप्पणी गरिएको छ। चलचित्रमा विशुद्ध चाइनिज कुङ्फु मात्रै नभएर क्लासिक भारतीय गायन र नृत्य समावेश भएकाले चिनियाँ दर्शकका लागि नवीन आकर्षण बनेको कुरा पनि चिनियाँ संचारमाध्यमहरूले समीक्षा गरेका छन्।